**บทความ/วิจัย เรื่อง** : กระบวนมีส่วนร่วมในการสร้างเสริมพัฒนาการเด็กอายุต่ำกว่า 5 ปี ของภาคีเครือข่าย ชุมชนบ้านนากระเดา ตำบลสายนาวัง อำเภอนาคู จังหวัดกาฬสินธุ์

**ผู้แต่ง** :นางอัญญาภรณ์ ยุบลเขต

**หลักการและเหตุผล**:

เด็กแรกเกิดถึง 5 ปี เป็นช่วงวัยที่สำคัญที่สุดของการเจริญเติบโต ทั้งร่างกาย จิตใจ อารมณ์ สังคมและสติปัญญา โดยเฉพาะด้านสมองซึ่งมีการเติบโตร้องละ 80 ของผู้ใหญ่ เป็นวัยที่สำคัญเหมาะสมในการปูพื้นฐานเพื่อยกระดับการพัฒนาคุณภาพชีวิต การอบรมเลี้ยงดูเด็กให้เติบโตและพัฒนาอย่างมีคุณภาพ ผู้ปกครองมีบทบาทสำคัญในอบรมเลี้ยงดู ให้ความรักความเอาใจใส่ โดยเฉพาะเด็กช่วงอายุ 3 ปี เป็นโอกาสทองของชีวิต เพราะว่าสมองมีการเจริญเติบโตสูงสุด พร้อมที่จะเรียนรู้ในทุกๆด้าน ไม่ว่าจะเป็นด้านร่างกาย สติปัญญา อารมณ์ จิตใจ และสังคม จากการประเมินพัฒนาการเด็กของโรงพยาบาลส่งเสริมสุขภาพตำบลบ้านนากระเดา ปี 2562 พบเด็กที่มีพัฒนาการสงสัยล่าช้าร้อยละ 25.75 (11คน) โดยเด็กที่ได้รับการคัดกรองมีพัฒนาการล่าช้ามากที่สุดในด้านกล้ามเนื้อมัดเล็กและสติปัญญาร้อยละ 60.24 ลองลงมาคือการใช้ภาษาร้อยละ 30.50 และด้านการเข้าใจภาษา ร้อยละ 9.26 ตามลำดับ จากสภาพปัญหาและความสำคัญดังกล่าว ผู้วิจัยจึงสนใจที่จะศึกษากระบวนการสร้างเสริมพัฒนาการเด็กอายุต่ำกว่า 5 ปี ในพื้นที่ชุมชนบ้านนากระเดา โดยใช้กระบวนการพัฒนาแบบมีส่วนร่วมกับองค์การบริหารส่วนตำบลสายนาวัง ผู้นำชุมชน ปราชญ์ชาวบ้าน ครูศูนย์พัฒนาเด็กเล็กและแกนนำครัวเรือน เพื่อเป็นแนวทางในการสร้างเสริมพัฒนาการเด็กอายุต่ำกว่า 5 ปี ในพื้นที่ต่อไป

**วัตถุประสงค์**

1. เพื่อศึกษาบริบทและภูมิปัญญาท้องถิ่นในการสร้างเสริมพัฒนาการเด็กอายุต่ำกว่า 5 ปี

2. เพื่อพัฒนากระบวนการมีส่วนร่วมในการสร้างเสริมพัฒนาการเด็กอายุต่ำกว่า 5 ปี ร่วมกับภาคีเครือข่ายในชุมชน

3. เพื่อติดตามผลกระทบจากการดำเนินงานสร้างเสริมพัฒนาการเด็กอายุต่ำกว่า 5 ปี

**กลุ่มเป้าหมาย :**

1. ผู้ปกครองและเด็กอายุแรกเกิด-5 ปี จำนวน 50 คน

2.ภาคีเครือข่ายประกอบด้วยองค์การบริหารส่วนตำบลสายนาวัง ผู้นำชุมชน ปราชญ์ชาวบ้าน ครูศูนย์พัฒนาเด็กเล็ก จำนวน 20 คน

**เครื่องมือ :**

1. เครื่องมือในการจัดกิจกรรม ได้แก่

1.1 หลักสูตรอบรมผู้ดูแลเด็กในครัวเรือนและเวทีแลกเปลี่ยนเรียนรู้ร่วมกับภาคีเครือข่าย

1.2 เครื่องมือเฝ้าระวังและกระตุ้นพัฒนาการเด็ก ซึ่งพัฒนาจากภูมิปัญญาของท้องถิ่น

2. เครื่องมือในการเก็บรวบรวมข้อมูล ได้แก่ แบบบันทึกภาวะพัฒนาการเด็ก,แบบประเมินการบริหารโครงการ แบบสัมภาษณ์รายบุคคล และแบบสัมภาษณ์แบบกลุ่ม

**ขั้นตอนการดำเนินการ**

1. จัดทำโครงสร้างคณะกรรมการดำเนินงาน ได้แก่ คณะกรรมการอำนวยการ คณะกรรมการพัฒนาหลักสูตรและพัฒนาเครื่องมือ คณะกรรมการติดตามประเมินผล เป็นต้น

2. ประชุมคณะกรรมการอำนวยการ กำหนดรูปแบบการดำเนินงาน

3. คณะกรรมการพัฒนาหลักสูตรและพัฒนาเครื่องมือสร้างเสริมพัฒนาการเด็กได้แก่ หลักสูตรอบรมผู้ดูแลเด็กในครัวเรือน วาระการประชุมเวทีแลกเปลี่ยนเรียนรู้ร่วมกับภาคีเครือข่ายและพัฒนาเครื่องเฝ้าระวังและกระตุ้นพัฒนาการเด็กจากภูมิปัญญาของท้องถิ่น

4. ดำเนินการจัดอบรมตามหลักสูตรอบรมผู้ดูแลเด็กในครัวเรือนและฝึกปฏิบัติการใช้เครื่องเฝ้าระวังและกระตุ้นพัฒนาการเด็กจากภูมิปัญญาของท้องถิ่น

5. คณะกรรมการติดตามประเมินผลออกติดตามเยี่ยมประเมิน เสริมพลังแก่ผู้ดูและเล็กที่บ้าน

6. เจ้าหน้าที่สาธารณสุขประเมินทักษะการเฝ้าระวังและกระตุ้นพัฒนาการเด็กของผู้ดูแลเด็กและบันทึกภาวะพัฒนาการเด็ก

8. จัดเวทีแลกเปลี่ยนเรียนรู้และถอดบทเรียนการดำเนินงานร่วมกับภาคีเครือข่าย

9. สรุปผลการดำเนินงาน